Нацыянальная тэатральная прэмія

**Нацыянальная тэатральная прэмія** — прэмія ў галіне тэатральнага мастацтва. Заснавана ў верасні 2010 года пастановай Савета Міністраў Беларусі. Вынікі падводзяцца журы з прадстаўнікоў Міністэрства культуры Беларусі, Беларускага саюза літаратурна-мастацкіх крытыкаў, Беларускага саюза тэатральных дзеячаў, Беларускага саюза кампазітараў. Уручаецца штогод з 2011 года за найбольш значныя дасягненні ў галіне айчыннага тэатральнага мастацтва.

## Першая Нацыянальная тэатральная прэмія (2011) 
### Адбор 
На конкурс было прадстаўлена 27 спектакляў. На пасяджэнні адборачнай камісіі шляхам галасавання большасцю галасоў было вызначана 12 спектакляў-намінантаў конкурсу:
* «Аршын мал Алан» Музычнага тэатра;
* «Драй швэстэрн» паводле Антона Чэхава Беларускага дзяржаўнага тэатра лялек;
* «Квартэт» Нацыянальнага акадэмічнага драматычнага тэатра імя Я. Коласа г. Віцебска
* «Магічнае люстэрка пана Твардоўскага» Гродзенскага абласнога тэатра лялек;
* «Набука» Джузэпэ Вердзі Тэатра оперы і балета;
* «Не мой» Алеся Адамовіча Купалаўскага тэатра;
* «№ 13» Рэя Куні Тэатра-студыі кінаакцёра Нацыянальнай кінастудыі «Беларусьфільм»;
* «Сабака на сене» Лопэ дэ Вега Драматычнага тэатра Беларускай Арміі;
* «Сонечка» Алены Паповай Рэспубліканскага тэатра беларускай драматургіі;
* «Тарэлкін» Магілёўскага абласнога драматычнага тэатра;
* «Хросная» Гомельскага абласнога драматычнага тэатра;
* «Эсфір» Людмілы Уліцкай Нацыянальнага акадэмічнага драматычнага тэатра імя М.Горкага.

Абраныя спектаклі былі паказаны на тэатральных пляцоўках Мінска з 4 па 10 кастрычніка 2011 г. Па выніках прагляду членамі журы будуць вызначаны пераможцы.

### Вынікі 
Пераможцамі сталі:
* «Не мой» (рэжысёр Аляксандр Гарцуеў) і «Набука» (рэжысёр Міхаіл Панджавідзэ) («Найлепшы спектакль года»),
* Аляксей Ляляўскі, пастаноўка «Драй Швэстэрн» («Найлепшая рэжысёрская работа»),
* Святлана Анікей, роля Паліны, «Не мой» («Найлепшая жаночая роля»),
* Павел Харланчук, роля Джорджа Пігдэна, «№ 13» («Найлепшая мужчынская роля»)
* рэжысёр Аляксандр Гарцуеў, інсцэніроўка Алена Калюнова, «Не мой» (намінацыя «Найлепшая сучасная пастаноўка па творах беларускіх аўтараў»),
* Барыс Герлаван і Алена Ігруша, «Не мой» («Найлепшая праца мастака-пастаноўшчыка»),
* Алег Хадоска, «Не мой» («Найлепшае музычнае афармленне»)

## Другая Нацыянальная тэатральная прэмія (2012) 
### Адбор 
На конкурс было прадстаўлена 39 спектакляў ад 28 драматычных, музычных і лялечных тэатраў.
Адбор праходзіў у два этапы. Першы — прагляд відэа-версіі. Другі — выезд членаў камісіі непасрэдна ў тэатры і прагляд арыгінальных версій пастановак.

На пасяджэнні адборачнай камісіі шляхам галасавання большасцю галасоў было вызначана 16 спектакляў-намінантаў конкурсу:
* «Аіда» Джузэпэ Вердзі Нацыянальнага акадэмічнага Вялікага тэатра оперы і балета Рэспублікі Беларусь;
* «Выкраданне Еўропы альбо Тэатр Уршулі Радзівіл» Францішкі-Уршулі Радзівіл, Сяргея Кавалёва Нацыянальнага акадэмічнага тэатра імя Я.Купалы;
* «Гора ад розуму» Аляксандра Грыбаедава Нацыянальнага акадэмічнага драматычнага тэатра імя М.Горкага;
* «Леаніды не вернуцца на зямлю» У.Караткевіча Нацыянальнага акадэмічнага драматычнага тэатра імя Я. Коласа;
* «Пан Міністар» Францішка Аляхновіча Беларускага рэспубліканскага тэатра юнага гледача;
* «Вянчанне» Вітольда Гамбровіча Беларускага дзяржаўнага тэатра лялек;
* «Бяда ад пяшчотнага сэрца» Уладзіміра Салагуба Драматычнага тэатра Беларускай Арміі;
* «Фігара.tut» па П’еру Бамаршэ Сучаснага мастацкага тэатра УП «Віртуозы сцэны»
* «Сродак Макропуласа» Карэла Чапека Тэатра-студыі кінаакцёра Нацыянальнай кінастудыі «Беларусьфільм»;
* «Страцім-лебедзь» Юрыя Сохара па матывах паэмы Максіма Багдановіча Магілёўскага абласнога тэатра драмы і камедыі імя В. І. Дуніна-Марцінкевіча (г. Бабруйск)
* «Раскіданае гняздо» Янкі Купалы Брэсцкага акадэмічнага тэатра драмы імя Ленінскага камсамола Беларусі;
* «Прынцэса і Свінапас» па Хансу Андерсэну віцебскага тэатра «Лялька»;
* «Вар’яцкі Дзень альбо Жаніцьба Фігаро» П’ера Бамаршэ Гомельскага абласнога драматычнага тэатра;
* «Пікавая дама» Аляксандра Пушкіна, Пятра Чайкоўскага Гродзенскага абласнога тэатра лялек;
* «Аднакласнікі» Юліі Чарняўскай Магілёўскага абласнога драматычнага тэатра;
* «Чароўны пэндзаль» Алесі Сабелы, Ігара Казакова Магілёўскага абласнога тэатра лялек;

### Вынікі 
Абраныя спектаклі былі паказаны на тэатральных пляцоўках Мінска з 12 па 18 лістапада 2012 г. Пераможцамі сталі:
* «Пікавая дама» («Найлепшы спектакль»);
* «Пікавая дама» («Найлепшы спектакль тэатра лялек»);
* «Чароўны пэндзаль» («Найлепшы спектакль для дзяцей»);
* Алег Жугжда, «Пікавая дама» («Найлепшая рэжысёрская работа»);
* Ларыса Мікуліч, ролі Графіні Ганны Фядотаўны С-кай, Надзеі Філарэтаўны фон Мэк, Лізаветы Іванаўны у «Пікавай даме» («Найлепшая жаночая роля»);
* Аляксандр Палазкоў, роля Філімона Пупкіна у «Пан Міністар» («Найлепшая мужчынская роля»);
* Таццяна Нерсісян, «Вянчанне» («Найлепшая работа мастака-пастаноўшчыка»);
* Андрэй Зубрыч, «Выкраданне Еўропы альбо Тэатр Уршулі Радзівіл» («Найлепшае музычнае афармленне спектакля»);
* Наталля Фурман, «Выкраданне Еўропы альбо Тэатр Уршулі Радзівіл» («Найлепшая работа харэографа-пастаноўшчыка»);
* «Аднакласнікі» («Найлепшая пастаноўка па творы сучаснага беларускага аўтара»).

## Спасылкі 
* Названы победители первой Национальной театральной премии
* Другая Нацыянальная прэмія 
* Спіраль, якая заўсёды ноу-хау 
* I Нацыянальная тэатральная прэмія 

Катэгорыя:Тэатральныя прэміі Беларусі